Avades Vana Testamenti.
5. Moosese raamat, 1. osa David Pawson
Kui teil on võimalus ühte sünagoogi siseneda, siis näete üht väga
suurt kappi, mille üks külg on tavaliselt kaetud
kardina või looriga. See on väike mudel ühest sellisest.
Kui tei lubatakse kapp avada, siis leiate selle seest kokkupakitud
kirjarullid. Tavaliselt tikitud kangast.
Need väikesed rullraamatud on Moosese seadus.
5 esimest Piibli raamatut, mida juudid Tooraks nimetavad.
Siin on mul ilusasti välja trükitud heebreakeelses imeväikeses trükis.
Iga rulli nimetati selle esimese sõna järgi.
Selle järgi identifitseerisid nad seda natuke lahti rullides,
et näha, millest see oli. Näiteks raamat, mida meie
1. Moosese raamatuks kutsume, nimetatakse "Alguses".
5. Moosese raamatut nimetatakse lihtsalt "Sõnad".
Sest esimene fraas heebrea keeles on "Need on sõnad".
Esimine nimisõna on "sõnad".
Rabid nimetasid seda lihtsalt "Sõnad".
Meie nimetame seda 5. Moosese raamatuks (Deuteronoomium).
Kui heebreakeelne Vana Testamaent kreeka keelde tõlgiti,
siis pidid nad sellele raamatule uue nime mõtlema.
Nad moodustasid nime "Deuteronoomium"
2 kreekakeelsest sõnast, millest üks on sõna "deutero",
mis tähendab teine ja teine sõna "nomos" tähendab seadus.
Sellest ajast see Piibli 5. raamat kannab numetust "Deuteronoomium" -
teine seadus. Kui te olete selle läbi lugenud, siis märkate, et
esimene kõige rabavam asi on, et 10 käsku on ka selles raamatus
nagu 2. Moosese raamatuski. Seadus esineb 2 korda -
2. Moosese 20 ja 5 Mooasese 5. peatükis on 10 käsku.
See andis sellele raamatule nime "Teine seadus".
Miks peaks neid 10 käsku teist korda kordama?
Mitte ainult 10, vaid kokku on 613 Moosese seadust, mille
ta Iisraeli rahvale andis, ja ta kordab seda
2. ja 5. Moosese raamatus.
Miks? Võti on 4. Moosese raamatus, mis räägib, et 5. Moosese raamatut
kirjutati 40 aastat pärast 1. Moosese raamatut.
Nende 40 aasta jooksul suri terve põlvkond,
kõik täiskasvanud, kes tulid Egiptusest välja,
ületasid Punase mere ja olid laagris Siinai kõrbes,
kus nad esimest korda 10 käsku kuulsid.
Nüüd olid nad kõik surnud, sest nad rikkusid seda seadust
nii kiiresti, et Jumal ütles: "Te ei saa kunagi tõotatud maale.
Te peate kõrbes ringiratast rändama järgmised 40 aastat,
kuni te kõik olete." Nii on kadunud terve põlvkond.
Uus põlvkond olid vaid väikesed lapsed,
kui nad Punase mere ületasid ja Siinaisse laagrisse jäid.
Paljud neist vaevalt mäletasid, mis juhtus, kui nende isad
Egiptusest lahkusid. Nüüd uus põlvkond peab seda seadust
uuesti kuulma. Uus põlvkond peab Jumalaga lepingusse astuma.
See juhtub ka meiega. Meie lapsed peavad sisenema
sellesse lepingusse, mis meil on Jumalaga,
sest Jumalal ei ole lapselapsi. Sa ei saa neid asju pärida.
Sa pead Jumala tõotustesse ise sisenema.
Sinu vanemad võivad olla lepingus, ka sinu vanavanemad,
kuid see ei too sind lepingusse. Seega Mooses pidi selle
kõik uuesti läbi võtma. Tegelikult oli ainult 3 inimest
veel elus Egiptusest põgenemisest saadik - Joosua, Kaaleb ja Mooses.
Joosua oli nüüd 80-aastane ja Mooses oli 120-aastane.
Seega on vajadus täiesti uue põlvkonna järele, kes ei ole
seda lepingut Jumalaga teinud. Kes ei öelnud: Jah.
Siinais oli abielutseremooia ja nemad vastasid: "Jah."
Jumal rääkis neile tingimused, mida Jumal tahtis, et nad täidaksid.
Kuidas Ta tahtis, et nad elaksid ja nemad ütlesid jah.
Kuid nad ei teinud seda ja nii jäid kõigest ilma.
On veel teine kriis. As ei ole ainult järgmises põlvkonnas,
vaid nad on ka ruumis nagu ajaski edasi liikunud.
Nüüd on nad telkinud Jordani jõe idakaldal.
Seega on nad minemas tõotaud maale.
See on teine kriis. Kõrbes on nad olnud ainult omavahel,
kuid tõotatud maa on juba vaenlase poolt asustatud.
See tekitab kriisi. Mooses ei kavatse nendega
sinna siseneda. Ka tema on kaotanud om õiguse sinna siseneda.
Ta on 120-aastane ja teab, et tal on jäänud veel nädal elada.
Jumal on talle seda näidanud, et ta järgneval nädalal sureb.
Ta oli 1 nädal koos selle uue põlvkonnaga jäänud,
nende lastega, kelle tema Egiptusest välja tõi.
Ta kavatseb sellest kõigest neile uuesti rääkida.
Nad näevad tegelikult ka seda imet, kus vesi kahte lehte läheb,
uuesti. Seekord mitte Punane meri, vaid Jordani jõgi.
See oleks nagu Jumal ütleks: "Ma alustan uuesti otsast peale.
Ma kavatsen teile näidata oma väelist kätt jõge lahutamas,
nii, et te saate maale minna."
Ma olen teinud teile ühe visandi, et teile geograafilist
olukorda näidata. Ma vabandan, et see on viimistlemata.
See rohekassinine ala on Jordani jõgi,
mis on puudega ümbritsetud. See on Jordani džungel,
kus elasid karud ja lõvid VT aegadel. Jordani jõgi lookleb sellest läbi
kuni Surnumereni. See org siin on sügavaim lõhe Maa pinnal.
See kulgeb kuni Aafrikani, kuid saab alguse tõotatud maast.
See osa on umbes 1000 jalga allpool mere pinda.
Te võiksite saada piloodi loa, kui laenate lennuki ja
lendate siia alla. Luba näitab, et olete lennanud allpool mere pinda.
Kõrval on mäed. Sellel pool on Moabi mägi ja Nebo mägi,
kus Mooses suri. Ta sureb, istudes kaljule
toetudes Nebo mäe tipus, vaadates üle selle oru
tõotatud maa küngastele, kuid ta ei jõudnud sinna ealeski.
Siin on Iisraeli laager,
kui 5. Moosese raamatut räägiti ja kirjutati.
Keskel oli seadusetelk. Esimene linn üle jõe,
mille nad pidid vallutama oli Jeeriko.
Edasi kõrgenidikul on Eai, Shilo, Peetel.
Sellel Juudamaa poolel nägid nad ainult kõrbe, sest see on
vihma varjus. See on tõesti viljatu ja tühi.
Vihma tuleb Vahemere poole peal. See on roheline ala.
Sealt allapoole Jeerikoni on lihtsalt viljatu kõrb.
Jeruusalemmani kulgeb org.
Ühel päeval jalutasin ma Jeruusalemmast alla Jeerikoni.
See org oli nii vaikne ja mahajäetud.
Selle oru tipus on Õlimägi ja Jeruusalemm on teisel pool.
Horisondil põhjapool on 2 tippu.
Eeboli mägi põhjas ja Gerissim lõuna pool.
Nad pidid nendel mägedel kogunema ja Jumala lepingut kordama.
Mooses räägib neile, kui nad sisenevad, peavad inimesed
nende 2 mäe vahel seisma ja mõned peavad seisma üks ühel ja
teine teisel mäel ja karjuma lepingu õnnistusi ja needusi.
Selle tähtsus on selles, et Jumal tõi nad esmalt läbi Punasest merest
ja siis tegi Siinais lepingu. Ta ei rääkinud, kuidas nad
peavad elama, et nad saaksid päästetud.
Nii te peate nüüd elama. Selline muster on kogu Piiblis:
Jumal näitab esmalt oma armu meid päästes ja siis ütleb:
"Tänutäheks peate nüüd niimoodi elama."
Selle uue põlvkonna Jumal päästis ja viis Jordanist läbi.
Sellel aastaajal oli üleujutus ja see olnuks võimatu.
Looklev jõgi lõikas kalda läbi ja see kukkus sisse ja ajutiselt
mõneks tunniks tõkestas jõe paisuga.
Nii pidi Jumal seda tegema, et neid sellest üle aidata.
Nähes seda imet, oleks nad pidanud minema mäele
ja kordama Isanda needused ja õnnistused.
Me näeme jälle, kuidas Jumal esmalt tegutseb.
Siis ta räägib, kuidas tuleks sellele vastata.
See on nagu tegevuse kordamine 40 aasta lõpus täiesti
uuele põlvkonnale. See on 5. Moosese raamatu tagapõhi.
See on räägitud ja kirjutatud selles laagris Jordani jõe sellel
küljel, kui Mooses on veel elus ja koos nendega.
5. Moosese raamatus on teatud võtmeväljendid, mis esinevad
peaaegu 40 korda.
Üks on: "Maa, mille Issand sinu Jumal sulle annab".
Üha uuesti öeldakse, et see maa on kingitus.
Ja teenimata kingitus, sest Maa kuulub Issandale.
Kui te lähete Londonisse, on seal kuninglik börs.
Selle kohale on kirjutatud: "Issanda päralt on ilmamaa
ja selle täius, maailm ja kõik, kes seal elavad."
Kui me vaidleme, kes selle maatüki omanik on, tuleks alustada
öeldes:"Jumal on. Tema annab selle, kellele Tema tahab."
Paulus ütles seda Apostlite tegude 17. ptk. :"See on Jumal, kes otsustab,
kui palju ruumi ja kui palju aega ühel rahval sellel planeedil on.
Maa on Jumala oma ja Temal on õigus see anda,
kellele Tema tahab." Fraas "Maa, mille Jumal, sinu Issand
sulle annab" kordub pidevalt 5. Moosese raamatus.
Teine fraas, mis sama palju esineb on: "Minge ja pärige see maa".
See on sügavmõtteline õppetund - kõik, mille sa Jumalalt saad,
on kingitus, kuid sina mine ja võta see,
muidu sa seda ei saa. Aastaid tagasi, kui ma
jutlustasin, panin ma šokolaaditahvli kantslile
ja ütlesin: "See on esimesele lapsele siit kogudusest,
kes siia jõuab." Sellest hetkest lapsed mind enam ei kuulanud.
Nende silmad olid selle šokolaadi külge naelutatud.
Keegi neist ei liigutanud. Lõpuks üks häbematu väike
poiss jooksis kohale, haaras sokolaadi, tõmbas paberi maha
ja näris seda, minnes istuma. Kõik teised lapsed vihkasid teda.
Nad olid tema peale nii kadedad. Nad olid tema peale vihased.
Kuid nad oleksid võinud selle saada.
Pääste on Jumala kink, mida sa saad tasuta, kuid sa pead minema ja
selle võtma. Siin on koostöö. Jumal ei suru seda sulle peale.
Ta ütleb: "Siin on maa, mille ma teile annan, aga teie tulge ja
võtke see." Millegi omamine kujunes neile väga kulukaks.
Nad pidid selle eest võitlema.
Isegi kui Jumal meile kõike annab, peame meie tegema jõupingutusi,
et seda võtta. See on nii VT-s kui ka UT-s.
Me peame mõlemaid rõhutama. Jumal annab sulle selle muidu,
kui sa pead välja sirutuma ja sellest kinni haarama.
See on sulle tasuta, kui sa selle võtad. Seda püüdsin šokolaadi abil näidata.
Ka see maa oli nende oma, et nad seda endale hoiaksid?
See on tähtis küsimus. Kuis sa 5. Moosese raamatut
hoolikalt loed, tuled sa 2 järeldusele.
Esiteks tingimusteta omand. Teiseks tingimuslik hõivamine.
See probleem on Iisraelis ka tänapäeval.
Me peame mõlemast tõest kinni pidama.
Tingimusteta omand - Jumal ütleb: "Ma annan selle teile igaveseks."
See ei tähenda, et sa saad selle igaveseks endale.
Selle hõivamine on tingimuslik. Selles on väga oluline erinevus.
See on tingimusteta sinu oma. See on igaveseks sinu oma.
Kuid kas sa saad seal elada ja seda nautida sõltub sellest,
kuidas sa seal elad. Me näeme, et 5. Moosese raamatu sõnum on
väga lihtne: "Sa võid enesele hoida seda maad nii kaua, kui pead Minu
Seadust. Kui sa seda ei pea, isegi kui Ma olen maa sulle andnud,
ei saa sa seal vabalt elada ega seda nautida."
Kas mõistate vahet tingimusteta omandi ja tingimusliku hõivamise vahel?
Selle maa sai neilt ära võtta, isegi kui see igavesti neile kuulus,
sest nad ei elanud seal õigesti.
See on väga oluline erinevus, mida ka VT prohvetid alatasa
meelde tuletavad. Prohvet ütleb: "Sa oled küll selle maa omanik,
kuid sa ei saa seda nautida, kui sa sellisel viisil jätkad."
Leping ühendas maa ja Jumala seaduse.
Kuni tänapäevani on Jumala tõotused tingimuslikud.
Nad on sulle kingituseks, kuid kuidas sa nendes tõotustes elad,
määrab, kas sa saad neid nautida. 5. Moosese raamatu üks kõige
huvitavam asi on, ma ei ole kindel, kas te neid
sõnu kunagi kuulnud olete. Need on Oxfordi inglise keele
sõnastikus. See on tuntud mõiste muistsest ajaloost.
Kui kuningas oma impeeriumit laiendas ja võttis endale teisi maid,
pidi ta tegema lepingu maadega, mille ta oli vallutanud.
Seda lepingut nimetati suzeraini lepinguks.
Kui olete kunagi olnud Kanali saartel, siis seda perekonda,
kes seal valitseb, nimetatakse Suzerainiks.
Suzeraini leping tehti alistava ja alistatud maa vahel.
Sellest lepingust sai kokkulepe - kui nemad ennast hästi üleval
peavad, siis ta kaitseb neid ja hoolitseb nende eest.
Kuid kui nad halvasti käituvad ja ei vasta tema ootustele,
siis ta karistab neid. On väga mitmeid näiteid, mida
arheoloogid on muistsest maailmast avastanud,
eriti Egiptuse kohta, kui see teisi maid vallutas.
Vaarao tegis siis nendega suzeraini lepingu.
Kokkuleppega, et nad saavad ikka veel elad suhteliselt autonoomselt
vabaduses, kuid nad pidid elama tema viisil.
Nendes lepingutes on väga selge muster.
Kui te vaatate neid vana maailma lepinguid ühest
kuningast, kellel olid nüüd uued alamad, on see
täpselt sama skeem, nagu 5. Moosese raamatus.
Mooses, kui ta Egiptuses ülikoolis õppis, pidi mõnda neist lepinguist
näinud olema ja neid õppima. Nüüd esitab ta Jumala lepingut
Iisraeli rahvale lepingu vormis.
Issand on nüüd teie kuningas ja teie olete tema alamad.
Selle lepingu ta teeb teiega, selgitades, kuidas te peate käituma.
Lepingu ülesehitus muistsel ajal oli täpselt sama,
mida me siin nüüd näeme. Oli preambula vaarao ja
alamate vahel. Siis tuleb ajalooline proloog,
mis võttis kokku kõik selle, kuidas need inimesed omavahel
seotud olid. Siis oli deklaratsioon põhimõtetest, millele kogu leping
pidi toetuma. Peale seda olid detailsed seadused,
kuidas nad peavad käituma. Siis tulid sanktsioonid - autasud ja
karistused. Mida teeb kuningas, kui nad õieti käituvad ja mida ta
teeb, kui nad õieti ei käitu. Siis oli neil tunnistaja, kes sellele
alla kirjutas, kuid nemad kutsusid jumalaid tunnistajateks.
Lõpuks oli järjepidevuse klausel - mis juhtub, kui kuningas sureb.
Siis nimetatakse järeltulija, kellele need inimesed jälle alluvad.
Lõpuks oli tseremoonia, kus kõik need asjad üles kirjutati,
allkirjastati nõusolekuks selle kuninga ja uute alamate vahel.
Kas pole mitte paeluv, et kõik need lepigud on täpselt
samal kujul kui 5. Moosese raamat? Mooses oma Egiptuse ajaloo
ülikooliharidusega esitas lepingut, mida oli võimalik
kergesti ära tunda. Nad samastasid nüüd Jumalat
oma kuningaga. Nii me peame käituma tema seaduste kohaselt.
Siis on kõik hästi. See tõstatab ühe huvitava küsimuse:
Mida teeks Jumal, kui nad korralikult ei käitu?
Sanktsioonid, põhiprintsiibid 5. Moosese raamatus on
10 käsku. Siis tuleb terve rida täpsemaid reegleid.
Kuidas on nende sanktsioonidega? Mida Jumal nendega teeb, kui
nad ei ela nii, nagu Jumal neid on käskinud?
Jumal teeks siis 2 asja. Üks on looduslik ja teine on inimlik.
Looduslik sanktsioon: "Kui te korralikult ei käitu,
ei saa te vihma." Maa, kuhu nad läksid, oli Vahemere ja Araabia
kõrbe vahel, Jumal kontrollib ilma. Kui tuul puhus läänest, tõi see
vihma Vahemerelt ja laskis selle tõotatud maale sadada.
Kui tuul puhus idast, oli see kuiv palav kõrbetuul, mida ka
tänapäeval kutsutakse "hamsiniks".
See kuivatab kõik ja muudab maa kõrbeks.
Jumal ütles: "See on üks minu sanktsioonidest.
Seda kasutan ma esmalt, kui te halvasti käitute."
Eliisa päevil ei sadanud 3 ja pool aastat.
Sellisel lihtsal viisil jagas Jumal piitsa ja präänikut.
Kui see ei andnud tulemusi, läks Ta karmimaks.
Ta kasustas inimagente nende ründamiseks.
Kui Jumal tõi Iisraeli lapsed üle Jordani Tõotatud maale idast,
tõi ta samaaegselt samasse kohta inimesed läänest.
Ta tõi need Kreeta saarelt. Neid hüüti vilistiteks.
Tõstke käed, kes teab, et Jumal tõi nad sinna samal ajal?
Vähemus teist. Lugege hoolega Piiblit.
Jumal räägib Aamose 9. peatükis:
"Kas ma ei toonud teid Egiptusest ja vilisteid Kreetalt?"
Jumal tõi tegelikult inimesed, kes osutusid suurimateks vaenlasteks,
samale maale samal ajal. Israeliidid pani ta mägedesse
ja vilistid alla rannikumadalikule, mis on nüüd Gaza maariba.
Muide palestiinlased olevat vilistite järeltulijad.
Seega tõi Jumal 2 rahvust samasse kohta.
Ta ütles: "Kui te korralikult käitute, siis on rahu, kui te
käituda ei oska, siis ma kutsun vilistid teiega tegelema."
Nii lihtne see ongi. Kõik see on VT-s.
See on veider asi, mõned teist on üsna üllatunud.
Jumal tõi 2 rahvust elama ühele väiksele maaribale.
Üks karistab teist. See on otsene tõend, et Jumal
võib tuua vaenlased inimeste vastu, kes elavad tõotatud maal, sest Ta
kavatses välja ajada juba seal elavad inimesed.
Tõotatud maa ei olnud veel hõivamata. See ei olnud tühi.
See oli täis kõiksugu inimesi, esmajoones emorlasi ja kaananlasi
ja nad olid juba seal. Jumal ütles israeliitidele:
"Teie ajate nad välja, et pärida see maa."
Nüüd tuleb üks kõige tavalisemaid vastuväiteid Piiblile.
On öeldud, et VT tuleks kõrvale heita, sest see tekitab
kristlastele nii palju probleeme. Kui me selle kõrvale heidame ja
UT külge klammerdume, siis enamus inimeste vastuväiteid
meie usule oleks kõrvaldatud, sest enamik vastuväiteid selle kohta,
mida me usume, keerlevad VT ümber.
Ega te ometi ei usu, et maailm loodi kuue päevaga?
Ka saate aru, mida ma mõtlen? Nii inimesed räägivad.
Kohe kui sa ütled, et oled kristlane, haaravad nad otse kinni
mingist VT-s olevast probleemist. Üks kõige tavalisemaid probleeme,
mille juurde nad tulevad on: Kuidas te küll usute Jumalat,
kes käskis juutidel maha tappa kõik inimesed, kes tõotatud maal elasid?
See on amoraalne. See on ebaõiglane.
See ei ole õige. See ei ole aus.
See on väga reaalne probleem paljudele inimestele.
Jumal tõi inimesed sisse, et nad kõik seal olevad ära tapaksid.
"Tühjendage maa ja võtke see üle."
Kas see on armastav Taevaisa?
Me peame tõesti inimestele tegeliku vastuse ütlema.
Vastus on see, et inimesed, kes sellel maal elasid, väärisid seda.
Jumal oli Aabrahamile ühe hämmastava asja rääkinud,
me võime seda lugeda 1. Moosese 15-st:"Ma hoian sinu pere ja
nende järeltulijad võõral maal 400 aastat, kuni
emorlaste kurjus on täielik." Siis saate anda moraalse vastuse
sellele ebamoraalsle süüdistusele, mida inimesed Jumala vastu esitavad.
Kumal ootas 400 aastat, kuni inimesed muutusid nii halvaks,
et nad ei olnud väärt seal ega kuskil maamunal elama.
Teeme selle selgeks.
Jumala planeet Maa on headele inimestele.
Tema püha maa on pühadele inimesetele.
See on Piibli sõnum.
Varem või hiljem Ta ei lase kurjadel inimestel edasi minna,
hõivates nende maa. Ta on nendega väga kannatlik.
Ootab pikka aega. Ta pidi ootama kuni emorlaste
süü oli küllaldane. Alles siis sai Ta öelda:
"Nüüd võin ma teid Egiptusest välja tuua.
Ja ma käsin nad maha tappa." Arheoloogid on paljastanud, kui
kurjaks nad olid läinud. Mida rohkem te teate emorlaste
ühiskonnast, enne kui juudid sinna jõudsid, seda rohkem te mõistate,
et nad ei väärinud elu. Nüüd me teame, et sugulisel teel
kanduvad haigused olid kõikjal Kaananis.
Kui nad sinna jõudsid, siis see ei olnud turvaline.
Kas te kujutate ette, et te lähete elama maale, kus igaühel on AIDS?
Selline oli olukord, millega nad silmitsi olid, kui nad Jordani ületasid
Loen mõne salmi 5. Moosese raamatust:
"Peale seda, kui Isand sinu Jumal on nad sinu eest välja ajanud,
ära ütle, et Isand on sind siia toonud selle maa pärimiseks
tänu sinu õigsusele. Ei, see on tänu nende rahvaste kurjusele,
keda Isand teie eest minema kihutab. See ei ole teie õigsuse
või rikkumatuse pärast, et te selle maa võtate ja pärite, vaid tänu
nende rahvaste kurjusele. Issand teie Jumal kasutab teid
nende väljaajamisel."
Winston Churchill sai esimese maailmasõja ajal ülemjuhatajaks.
Sellel õhtul oli ta väga uhke enda üle ja mõtles suurelt:
"Mina ajan sakslased välja."
Tal oli sama tunne teises maailmasõjas.
Sellel õhtul jäi ta suurde maamajja Inglismaal ja
seal oli Piibel. Ta võttis selle ja luges need salmid, mida ma just
teile lugesin. Jumal ütles: "Winston Churchill, sina ei aja
sakslasi välja mitte sellepärast, et sa nendest parem oled,
vaid kuna nemad on kurjad." See muutis Winston Churchilli
suhtumist - see tegi teda alandlikuks.
See pani ta paika. Ta ei unustanud kunagi seda kirjakohta.
Israeliitidel kästi nad välja ajada.
Jälle tekib küsimus: Miks Jumal neid kohe ise ei hävitanud?
Miks ta laskis neil seda teha?
Vastus on väga selge. See oli viis, kuidas Ta neid õpetas:
"Teised tulevad ja teevad seda teiega, kui teie elate nagu nemad."
See, mida teie neile teete, teevad teised teile.
Te mõistete 5. Moosese raamatut lugedes, et te loete
väikest kujundit elust Kaananimaal.
Kõik, mida Jumal ütleb, et nad ei tohi teha, on see, mis seal
parasjagu toimub. Kas suudate mind jälgida?
Kui te 5. Moosese raamatut loete, saate pildi, mis seal toimus enne
nende jõudmist sinna. Ma võtan selle 3 sõnaga kokku.
Esiteks amoraalsus - 5. Moosese raamatus on väga palju juttu
seksuaalsest kõlvatusest, sest täpselt see leidis aset
siis, kui nad maale sisenesid. Seal oli hoorus, abielurikkumine,
lodev seksuaalelu, seksuaal- vahekorrad lähisugulaste vahel,
homoseksuaalsus, transvestiitlus, seks loomadega.
Lahutus ja uuesti abiellumine olid laialt levinud.
Nagu ma juba mainisin, lokkasid suguhaigused kõikjal.
5. Moosese raamat manitseb juute mitte selliste asjadega tegelema.
Teiseks oli seal ebaõiglus. Rikkad muutusid rikkamateks
ja vaesed vaesemateks. Seal oli uhkus, ahnus ja isekus.
Ekspluateerimine. Kes kannatasid? Pimedad ja kurdid, inimesed kes
ei saanud osa rikkusest.
Eriti lesed ja orvud, keda väga halvasti koheldi.
Igaüks tahtis olla esimene. Jumal ütles: "Teie ei tohi seda teha!
Teie peate hoolitsema kurtide ja pimedate eest, leskede
ja orbude eest."
Kolmandaks oli Kaananile iseloomulik ebajumalakummardamine,
okultism, ebausk, astroloogia, spiritism, surnutega suhtlemine
ja üle kõige viljakusriitused. Kohutavad asjad, kus ülistati
emakest maad ja püüti viljakust suurendada seksuaalsete riitustega.
Selle maa paganatemplites olid mees- ja naissoost prostituudid.
Kui sa tahtsid riitusel osaleda, olid sa mõnega neist vahekorras.
Pole ime, et inimesed kogunesid templitesse.
Üle kogu maa olid fallose sümbolid. Üks oli 8 jalga kõrge ja marmorist.
See oli kõikjal Kaananimaal. Seega okultism, ebausk, spiritism
olid valdavad. Kõik see oli Jumala silmis rüve.
See oli Tema maa, mis oli nüüd täiesti korrumpeerunud.
See oli rüve, rikutud, häbistatud ja
Jumal ei saanud lasta sellel edasi kesta.
Kui ma kõike seda loen, leian end mõtlemas, et kogu maailm
liigub selles suunas. Mida peaks Jumal tegema?
See on tõesti 5. Mossese raamatu tagapõhi.
"Kui teie hakkate nii elama, saadan ma kedagi teist teid hävitama,
nagu ma teid saadan neid hävitama. Mitte sellepärast, et teie oleksite
head, vaid kuna nemad on halvad." Vaatame hetkeks Moosest.
Ta on silmitsi uue põlvkonnaga. Nende vanemad ei suutnud
seda maad pärida, mis oli nende esiisadele lubatud.
Nüüd vaatab Mooses nende lapsi ja mõtleb: Kas nad jäävad ellu?
Kas nad saavad hakkama? Kas nad elavad õigesti?
Sinna sisenedes ja selle kõigega silmitsi olles.
Juba kõrbes oli piisavalt halb, kus oli väga vähe kiusatusi.
Nüüd on neil küllus. Kas nad teevad platsi puhtaks?
Kas nad on halastamatud, seda kõike välja juurides?
Kas nad teevad kompromisse? Mooses teadis, et ta ei saa sinna
minna. Ta oli suremas. Ta kardab nende pärast.
Ühelt poolt seisab ees raske võitlus, et maale pääseda
ja see pärida. Teisalt tuleb ületada tugevaid kiustausi.
Mooses oli neid kogu aeg juhtinud ja nüüd oli
aeg hüvasti jätta. Oma elu viimasel nädalal rääkis
ta nendega 3 korral.
Kogu 5. Moosese raamat koosneb 3 pikast kõnest.
Nende pidamine pidi võtma suure osa päevast.
5. Moosese raamatu stiil on nii kõne- kui kirjakeelne.
Kõnekeelne stiil on väga isiklik, soe.
Seda tuleks häälega lugeda, et selle hõngu tabada.
Siis te saate aru, et Mooses rääkis neile kõike seda.
Ta manitseb neid. Ta räägib nagu surev isa oma lastele.
"Nüüd pojad, pidage meeles, kui mind enam ei ole..."
Nii ta räägib. See on väga soe, väljendusrikas ja emotsionaalne.
Samas on see ka väga hästi kirjutatud.
Ma ei arva et see on fantaasia, et viimase 6 päeva jooksul,
viimasel Moosese elunädalal ta vahelduvalt rääkis ja kirjutas.
1., 3. ja 5. päeval esitas ta need jutlused.
2., 4. ja 6. päeval kirjutas ta need üles.
Võib-olla ta rääkis märkmeid kasutades.
Ta oli kõrgelt haritud hea kirjamees.
Ma arvan, et need 3 päeva olid vaheldumisi.
3 päeva rääkimist vaheldus 3 kirjutamise päevaga.
Ta pidi pidama päeva pikkuse kõne.
Võib-olla terve hommiku. Siis läks ta oma telki tagasi
ja kirjutas selle kõik nende jaoks üles.
Siis andis ta oma kõnede kirjaliku seletuse preestritele
ja ütles, et nad hoiaksid seda nagu lepingulaegast.
"Te ei tohi kunagi unustada, mida ma olen öelnud.
Te peate seda säilitama ja iga seitsme aasta tagant lugema
Iisraeli rahvale." Nii tekkis 5. Moosese raamat.
Ta andis 3 pöördumist telgis Jordani kaldal.
Esimene on kõik mineviku kohta, vaadate neile 40 aastale tagasi
ja veel kaugemale, vaadates tagasi, mida nende isad tegid.
Siis ta jõuab olevikku ja annab neile uuesti Seaduse.
Esiteks annab ta aluspõhimõtted 4-11 peatükis ja siis kirjeldab
ta neid üksikasjalikult 12-26 peatükis.
Siis rääkis ta neile kolmandat ja viimast korda vahetult enne
oma surma, kus ta valmistab neid tulevikuks.
Muu hulgas ütleb ta: "Ma olen määranud Joosua oma järeltulijaks.
Mina viisin teid Egiptusest välja. Joosua viib teid sellele maale.
Kui te olete sellele maale jõudnud, peate minema Eeboli ja Gerissimi
mägedele ja seal see seadus ette lugema ja seda täitma hakkama,
kuid Jumal viib teid sisse."
See on väga lihne ülevaade 5. Moosese raamatust.
Igal pöördumisel on 2 osa, mis siin on alapealkirjadena.
Me hakkame neid üks haaval käsitlema.
Ma tutvustan teile esimest, kus ta meenutab neid päevi, kui nad
Egiptusest väljusid. Nende isad, nende vanemad.
Siis ta vaatab tagasi sellele, mis oli valesti.
Mis nende isadel ei õnnestunud, peab teil õnnestuma.
Jätkame sellega järgmisel korral.
Tõlkinud: Airi Vasar